કેરળના પલક્કડમાં જંગલને બચાવવા માટે ૧૯૭૮માં એક અસાધારણ આંદોલન જોવા મળ્યું હતું. અસાધારણ એટલા માટે કે એ આંદોલનનું નેતૃત્વ કેરળ સાહિત્ય પરિષદ અને અગ્રણી કવયિત્રી સુગંધાકુમારીએ કર્યું હતું. ત્યાં સાયલન્ટ વેલી નામે પ્રખ્યાત પ્રદેશમાં હાઈડ્રોઈલેક્ટ્રિક યોજનાની કામગીરી શરૂ થઈ હતી તેનો તેઓએ સખત વિરોધ કર્યો હતો. તેમના એ આંદોલનને કારણે કેન્દ્ર સરકારે છેવટે યોજના પડતી મૂકવી પડી હતી અને પ્રજાની લાગણીનો વિજય થયો હતો.